CELEX: 62022TN0115
Language: fi
Date: 2022-03-02 00:00:00
Title: Asia T-115/22: Kanne 2.3.2022 – Belshyna v. neuvosto

25.4.2022   
            
            
               FI
            
            
               Euroopan unionin virallinen lehti
            
            
               C 171/42
            
         
      Kanne 2.3.2022 – Belshyna v. neuvosto
      (Asia T-115/22)
      (2022/C 171/57)
      Oikeudenkäyntikieli: englanti
      
         Asianosaiset
      
      
         Kantaja: Belshyna AAT (Bobruisk, Valko-Venäjä) (edustajat: asianajajat N. Tuominen ja L. Engelen)
      
         Vastaaja: Euroopan unionin neuvosto
      
         Vaatimukset
      
      Kantaja vaatii unionin yleistä tuomioistuinta
      
                  —
               
               
                  kumoamaan Valko-Venäjän tilanteen johdosta määrättävistä rajoittavista toimenpiteistä annetun päätöksen 2012/642/YUTP täytäntöönpanosta annetun neuvoston täytäntöönpanopäätöksen (YUTP) 2021/2125 (1) ja Valko-Venäjää koskevista rajoittavista toimenpiteistä annetun asetuksen (EY) N:o 765/2006 8 a artiklan 1 kohdan täytäntöönpanosta 2.3.2021 annetun neuvoston täytäntöönpanoasetuksen (EU) 2021/2124 (2) (riidanalaiset toimenpiteet) ja
               
            
                  —
               
               
                  velvoittamaan neuvoston korvaamaan kantajan oikeudenkäyntikulut.
               
            
         Oikeudelliset perusteet ja pääasialliset perustelut
      
      Kanteensa tueksi kantaja vetoaa kahteen kanneperusteeseen.
      
                  1)
               
               
                  Ensimmäinen kanneperuste, joka perustuu siihen, että sisällyttäessään kantajan riidanalaisten toimenpiteiden liitteisiin neuvosto on tehnyt ilmeisen arviointivirheen. Kantaja väittää erityisesti, että riidanalaisissa toimenpiteissä esitetään perustelemattomat, tosiasiallisesti virheelliset ja perusteettomat syyt sen nimeämiselle. Lisäksi esitetyillä puutteellisilla syillä ei ole riittävän olennaista yhteyttä toimenpiteiden ulottuvuuteen.
               
            
                  2)
               
               
                  Toinen kanneperuste, joka perustuu siihen, että riidanalaiset toimenpiteet eivät täytä yksilöllisten seuraamusten asettamiselle vaadittua näyttövaatimusta. Neuvosto on soveltanut lainvastaista toimenpidettä pyrkiäkseen yksilöllisiä toimenpiteitä käyttämällä rajoittamaan ulkomaisen valtio-omisteisen yrityksen liiketoimintoja ja voittoja.
               
            
         (1)  EUVL L 430 I, s. 16.
      
      
         (2)  EUVL L 430 I, s. 1.